कौशल क्या होता हैं आपने पढ़ा या सुना होगा प्रधानमंत्री कौशल विकास योजना जो जुलाई 2015 में भारत सरकार के द्वारा लागू किया था। इस योजना में उन व्यक्तियों को काम मिलता है जो थोड़ा कम पढ़ा लिखा हो। प्रायः शिल्प और क्राफ्ट के कार्य को कौशल शब्द से संबोधित किया जाता है। वास्तव में कौशल का अर्थ होता है कि किसी काम करने की प्रणाली या ढंग में हर प्रकार से पूर्णता प्राप्त करना। जो कार्य कुशलता से, चतुराई के साथ पूर्ण किया जाए वही कौशल है।
Its a extension of laqueer.com

Menu

Search for:

# कला का वर्गीकरण





सब कुछ ही तो कला है, फिर किसको कला ना कहा जाए ? लेकिन उसकी व्यापकता के आधार पर कला का वर्गीकरण पर विचार करना आवश्यक है। कला की इतनी अधिक श्रेणियां और संख्याएं है कि कला के वर्गीकरण तथा विभाजन के रूप पर विद्वान भी एकमत नहीं है। कला को सामान्य रूप में अनेक विद्वान तथा विचारक विभाज्य नहीं मानते हैं, इनमें ‘क्रोंचे’ का नाम प्रमुख है।

समानत: कलाओं की संख्या 64 मानी गई है, जो अटल है । ललित कला को संस्कृत साहित्य मैं चारु कला और उपयोगी कला को कारू कला का नाम दिया गया है। संस्कृत साहित्य मैं शिल्प शब्द का प्रयोग बहुत प्राचीन समय से किया जा रहा है, और भरतमुनि से पहले कला शब्द के स्थान पर शिल्प शब्द का ही प्रयोग किया जाता था । शिल्प के अंतर्गत उपयोगी और ललित दोनों प्रकार की कलाएँ आ जाती थी।

जीवन का ऐसा कोई कार्य नहीं था जो शिल्प के अंतर्गत न आ सकता हो । सभी प्रकार की कलाएं शिल्प के अंतर्गत ही आती थी । आधुनिक काल में इन शब्दों का सूक्ष्म रूप से अध्ययन एवं विवेचन किया गया और अब फाइन आर्ट , क्राफ्ट और कौशल को अलग-अलग अर्थ में प्रयुक्त किया जाता है । उपयोगी कला को भी कला का एक अंश माना गया है।

अन्य विचारक कला की केवल दो श्रेणियां मानते हैं—

1. उपयोगी कला एवं 2. ललित कला ।

इसको क्रमशः कारू तथा चारु नामों से भी पुकारा गया है।

कला-का-वर्गीकरण

शिल्प – आज कला शब्द का एक्सटेंसिव अर्थ में प्रयोग किया जाता है। प्राचीन काल में जो स्थान शिल्प का था आज वही कला का है। हस्तशिल्प दस्तकारी यानी कि कहा जाए तो क्राफ्ट के कामों को आजकल शिल्प कहकर पुकारा जाता है। शिल्प शब्द के द्वारा मुख्यतः हस्तशिल्पों या दस्तकारीयों को संबंधित किया जाता है, जिसके द्वारा किसी भौतिक उपयोग की वस्तु का निर्माण किया जाता है, जैसे– कपड़े के बने सामान, चमड़े, पत्थर, लकड़ी, धातु, हड्डी, हाथी दांत से बने कृतियां अथवा मिट्टी से बने बर्तन आदि या धातु के यंत्र अथवा ताला, कैची बक्स या प्रत्येक दिन की लोगों के उपयोग में आने वाली वस्तुएं बनाना। कपड़ा बनाना भी शिल्प माना जा सकता है।

कुछ विद्वान मूर्तिकला को भी शिल्प ही मानते हैं। परंतु आधुनिक काल में मूर्तिकला को कलाओं में ही सम्मिलित किया जाता है और ललित कलाओं के अंतर्गत मूर्तिकला को भी सम्मिलित किया जाता है।

शिल्पकार साधारण रूप से देखा जाए तो अधिकांस अनपढ़ या असाक्षर होते हैं | वे केवल अपने हाथों से काम कर सकते हैं। साधारण रूप से यह शिल्पी अपना कार्य दूसरे शिल्पियों को कार्य करते देखकर सीखते हैं या अभ्यास के दौरान ही सीखते हैं। इसको अपने काम या शिल्प के सैद्धांतिक पक्ष या शिल्प विधा या शिक्षा का ज्ञान नहीं होता है, लेकिन वह अपना कार्य पूर्ण कुशलता से संपन्न कर लेते हैं।

यह लोग कोई वस्तु बनते – बनाते हुए देख कर उसे शीघ्र सीख लेते हैं और अपने अभ्यास क्रम के दौरान उसे वैसे ही बनाने लग जाते हैं। यह लोग अपने काम के सैद्धांतिक पक्ष की समझ बूझ पर विचार कम करते हैं। आधुनिक काल में शिल्प शिक्षा हेतु सैद्धांतिक पर ही बल दिया जा रहा है और आधुनिक शिक्षा संस्थाओं में सैद्धांतिक एवं वैज्ञानिक आधार पर भी शिल्प की शिक्षा दी जा रही है। अंग्रेजी भाषा में शिल्प को क्राफ्ट  शब्द के द्वारा संबोधित किया गया है।

क्राफ्ट – क्राफ्ट के बारे में हम यह कह सकते हैं कि क्राफ्ट और शिल्प एक दूसरे से अत्यधिक सामान है। आजकल अनेक कार्यो को craft कह कर पुकारा जाता है। इन सब को शिल्प के नाम से संबोधित नहीं किया जा सकता है जैसे बुक क्राफ्ट या जिल्द साजी, पेपर क्राफ्ट, मोटे अथवा पतले कागज से पतंग, फूल, पत्ते या कागज के खिलौने बनाना, या कार्ड अथवा कार्ड-बोर्ड, या बॉक्सबोर्ड से डिब्बे, खिलौने अथवा मॉडल बनाना इत्यादि। बांस, सिंक, सिरकी,सरकंडा, बेंत या खजूर पत्तो आदि से बनाई गई वस्तुओं को भी craft का कार्य माना जाता है।

शिल्प शब्द का सामान्य रूप से प्रयोग उन कार्यों के लिए किया जाता है जिसके द्वारा भारी एवं ठोस वस्तुओं का निर्माण किया जाता है। क्राफ्ट में मानव निर्मित कृतियों में हल्की सामग्री अथवा वस्तुओं का प्रयोग किया जाता है परंतु शिल्प के कार्य में कच्चे ठोस पदार्थों जैसे मिट्टी, प्रस्तर, लकड़ी एवं धातु आदि का प्रयोग किया जाता है।

उपयोगी कला : आजकल प्रायः शिल्प एवं क्राफ्ट के कामों को कला शब्द से भी संबोधित किया जाता है, जैसे चर्म कला, काष्ठ कला, पुस्तक कला इत्यादि। वास्तव में अंग्रेजी साहित्य में कला के जो भेद प्रस्तुत किए गए हैं उनमें कला और उपयोगी कला दो भेद माने गए हैं। सभी प्रकार के शिल्प तथा क्राफ्ट उपयोगी कला के अंतर्गत ही आ जाते हैं। उपयोगी कला का उचित अर्थ यह है कि ललित कला के प्रयोग अथवा प्रभाव से किसी किसी क्राफ्ट अथवा शिल्प को और अधिक आकर्षक, काल्पनिक और मौलिक बनाया जाए, जैसे- सुडौल सुंदर, अलंकारिक बर्तन बनाना |

लकड़ी, प्रस्तर, चमड़े या धातु की आकर्षक वस्तुएं बनाना, साड़ियों पर बेल बूटी छापना अथवा कढ़ाई करना, तत्क्षण तथा कर्षण कार्य करना, आलेखन बनाना, पुस्तक सज्जा करना, मीनाकारी करना आदि। कोई भी कला या ललित कला जब जीवन- उपयोगी किसी भौतिक कार्यो में प्रयुक्त होती है तो वह उपयोगी कला बन जाती है और जब इनके द्वारा कोई उपयोगी वस्तु बनती है तो कोई भी कला अथवा ललित कला उपयोगी कला हो जाती है।

कौशल क्या होता हैं आपने पढ़ा या सुना होगा प्रधानमंत्री कौशल विकास योजना जो जुलाई 2015 में भारत सरकार के द्वारा लागू किया था। इस योजना में उन व्यक्तियों को काम मिलता है जो थोड़ा कम पढ़ा लिखा हो। प्रायः शिल्प और क्राफ्ट के कार्य को कौशल शब्द से संबोधित किया जाता है। वास्तव में कौशल का अर्थ होता है कि किसी काम करने की प्रणाली या ढंग में हर प्रकार से पूर्णता प्राप्त करना। जो कार्य कुशलता से, चतुराई के साथ पूर्ण किया जाए वही कौशल है।

अंग्रेजी भाषा में कौशल के स्थान पर टेक्नीक शब्द का प्रयोग उचित माना जा सकता है। प्रत्येक कार्य को संपन्न करने की एक प्रणाली या तरीका अथवा टेक्नीक होती है। जीवन का सरल से सरल या साधारण से साधारण कार्य हो या रचना, निर्माण, या विज्ञान का कार्य हो उन सब में कौशल टेक्निक की परम आवश्यकता होती है। विभिन्न कलाओ, ललित कलाओं, शिल्प एवं करप्ट अथवा उपयोगी कला के कार्यों में विभिन्न प्रकार की टेक्नीक या कौशल की जरूरत होती है। कार्य को उचित प्रकार से करने की कार्य प्रणाली को टेक्नीक कहा जाता है और इसी को कौशल भी माना जाता है।

ललित कला– कला का क्षेत्र बहुत व्यापक है और उसी प्रकार कलाओं की संख्या भी सीमित नहीं है। कला जीवन की प्रत्येक क्रिया से संबंधित है परंतु ललित कला कलाओं का एक विशेष वर्ग है जिसमें छह विशेष कलाएं गिनी जाती है; जैसे—

1. चित्रकला 2.मूर्तिकला 3.वास्तुकला 4.संगीत कला 5.काव्य कला 6. नृत्य कला

ललित कलाओं में केवल उन कलाओं को ही माना जाता है जिसके द्वारा किसी जीवन उपयोगी सामग्री अथवा वस्तु का निर्माण नहीं किया जाता है। ललित कलाओं का एकमात्र उद्देश्य केवल मानसिक या आत्मिक आनंद प्रदान करना होता है।

### Share this:

LikeLoading...

### Related

Categories:



## Published by laqueer

## Post navigation

### Leave a comment Cancel reply

Δ

## Authors

Privacy & Cookies: This site uses cookies. By continuing to use this website, you agree to their use.

To find out more, including how to control cookies, see here:
Cookie Policy

Join 35 other subscribers

Sign me up

Loading Comments...

Write a Comment...

Email (Required)Name (Required)Website

%d

Design a site like this with WordPress.com